Z A P I S N I K
18. sjednice Vijeća Mjesnog odbora Dubrava - Središte,
održane 19. prosinca 2022.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Marija Orešić, Svan Relac, Damir Nehyba

NENAZOČNI ČLANOVI VIJEĆA: Ivana Lulić, Lucija Matić, Božidar Macan

Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 17. sjednice Vijeća, održane 7. studenog 2022., bez izmjena:



	Na prijedlog predsjednice Vijeće jednoglasno utvrđuje


D N E V N I    R E D:

1. Prijedlog za utvrđivanjem građevne čestice, Ciglenečka ulica, k.č.br. 5094/21 i dijela k.č.br.
5094/2, k.o. Dubrava – očitovanje
2. Prijedlog za promjenu u jednosmjernu ulicu, ulice Hrvatskog proljeća i Križnog puta –
donošenje zaključka
3. Prijedlog za potrebe učestalijih policijskih ophodnji na lokaciji OŠ Ante Starčević – donošenje zaključka
4. Pitanja, prijedlozi i obavijesti.



Ad 1. Prijedlog za utvrđivanjem građevne čestice, Ciglenečka ulica, k.č.br. 5094/21 i dijela k.č.br. 5094/2, k.o. Dubrava – očitovanje

Članovi Vijeća primili su pisani material uz poziv.
U raspravi sudjeluju svi prisutni.
Vijeće jednoglasno donosi

Z A K LJ U Č A K

za utvrđivanje građevne čestice Ciglenečka ulica, k.č.br. 5094/21 i dijela k.č.br. 5094/2, k.o. Dubrava

Vijeće Mjesnog odbora Dubrava – središte suglasno je sa prijedlogom za za utvrđivanje građevne čestice Ciglenečka ulica, k.č.br. 5094/21 i dijela k.č.br. 5094/2, k.o. Dubrava obzirom da ista nikako ne može biti iskorištena u nikakve druge
svrhe s obzirom na položaj.


Ad 2. Prijedlog za promjenu u jednosmjernu ulicu, ulice Hrvatskog proljeća i Križnog puta – donošenje zaključka

Članovi Vijeća primili su useno informirani od strane predsjednice.
U raspravi sudjeluju svi prisutni.

Vijeće jednoglasno donosi 


Z A K L J U Č A K
o prijedlogu za promjenu u jednosmjernu ulicu, ulice Hrvatskog proljeća i Križnog puta – donošenje zaključka

Vijeće Mjesnog odbora Dubrava – središte odgađa donošenje zaključka do rekonstrukcije platoa sa parkirališnim mjestima na lokaciji ul. Hrvatskog proljeća k.br. 32-40 kojom bi se omogućila dodatna parkirališna.



Ad 3. Prijedlog za potrebe učestalijih policijskih ophodnji na lokaciji OŠ Ante Starčević – donošenje zaključka

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 



Z A K L J U Č A K
o prijedlogu za potrebe učestalijih policijskih ophodnji na lokaciji OŠ Ante Starčević – donošenje zaključka

Vijeće Mjesnog odbora Dubrava – središte zahtjeva učestalije policijske ophodnje na prostoru oko Osnovne škole dr. A. Starčevića kako bi se dodatno osigurao javni red i mir.




Ad 4. Pitanja, prijedlozi i obavijesti.


Nije bilo rasprave.

Dovršeno u 19,10 sati.

U Zagrebu, 19. prosinca 2022.


Zapisnik sastavila:                                                                               Predsjednica 
Ivana Blažević,                                                                           Vijeća Mjesnog odbora
predsjednica Vijeća                                                                         Dubrava – središte

                                                                                                          Ivana Blažević



